Source: http://www.staremesto.sk/index.php?rain=sk/content/povinne-zverejnovane-informacie&sessid86abbeeb393f21121b1ad4eab8d58331=35969ca9142e40234a6060f32bb17f54/section:city
Timestamp: 2018-09-20 01:16:43+00:00
Document Index: 12116613

Matched Legal Cases: ['Čl. 64', 'Čl. 68', 'Čl. 71', '§ 7', '§ 57', '§ 6', '§ 49', '§ 49', '§ 13', '§ 5', '§ 17']

Povinne zverejňované informácie | Bratislava-Staré Mesto
Spôsob zriadenia mestskej časti
Mestská časť Bratislava-Staré Mesto bola zriadená zákonom SNR č. 377/1990 Zb. o hlavnom meste Slovenskej republiky Bratislave v znení neskorších predpisov v spojení so zákonom SNR č. 369/1990 Zb. o obecnom zriadení v znení neskorších predpisov dňom vykonania volieb do orgánov samosprávy hlavného mesta, t. j. dňom 24. novembra 1990.
Mestská časť Bratislava-Staré Mesto je územným samosprávnym a správnym celkom Bratislavy.
Zriaďovacia listina Miestneho úradu mestskej časti Bratislava-Staré Mesto (ZriadovaciaListina.pdf)
Právomoci a kompetencie mestskej časti
Mestská časť Bratislava-Staré Mesto vykonáva územnú samosprávu patriacu obci (samosprávu Bratislavy) a plní úlohy štátnej správy prenesené na obec (prenesená pôsobnosť) v rozsahu vymedzenom zákonom a štatútom Bratislavy; v tomto rozsahu má postavenie obce.
Právomoc a kompetencie mestskej časti sú stanovené:
- Ústavou Slovenskej republiky (najmä Čl. 64-71)
- zákonom SNR č. 377/1990 Zb. o hlavnom meste Slovenskej republiky Bratislave v znení neskorších predpisov
- zákonom SNR č. 369/1990 Zb. o obecnom zriadení v znení neskorších predpisov
- Štatútom hlavného mesta Slovenskej republiky Bratislavy v znení jeho dodatkov
- všeobecne záväznými nariadeniami mestskej časti Bratislava-Staré Mesto (Čl. 68 a Čl. 71 ods. 2 Ústavy Slovenskej republiky)
Miestnymi orgánmi mestskej časti sú:
starosta mestskej časti Bratislava-Staré Mesto
Orgánmi miestneho zastupiteľstva mestskej časti sú:
Organizačná štruktúra Miestneho úradu mestskej časti Bratislava-Staré Mesto
Podávanie podaní – získavanie informácií
Všetky písomné podania (žiadosť, návrh, podnet, sťažnosť, petíciu alebo iné podanie - nielen v zmysle zákona o slobode informácií) prijíma mestská časť v podateľni Miestneho úradu mestskej časti Bratislava-Staré Mesto.
http://www.staremesto.sk/sk/content/miestny-urad/section:city
Mestská časť Bratislava-Staré Mesto postupuje pri vybavovaní podaní v súlade so zákonom č. 71/1967 Zb. o správnom konaní (správny poriadok) v znení neskorších predpisov, ako aj v súlade s osobitnými predpismi. Mestská časť pri vybavovaní podaní dodržiava lehoty stanovené platnou právnou úpravou.
Informácie o spôsobe podávania opravných prostriedkov proti rozhodnutiam mestskej časti
Opravné prostriedky proti rozhodnutiam mestskej časti v správnom konaní, ako aj v osobitných konaniach je možné podať za podmienok a v lehote stanovenej v rozhodnutí:
a) poštou na adresu mestskej časti Bratislava-Staré Mesto
b) osobne v podateľni Miestneho úradu mestskej časti Bratislava-Staré Mesto
Správne súdy v správnom súdnictve preskúmavajú na základe žalôb zákonnosť rozhodnutí orgánov verejnej správy, okrem tých, ktoré sú z preskúmania súdom vylúčené podľa § 7 písm. a), b), e), f) a písm. h) zákona č. 162/2015 Z.z. Správny súdny poriadok.
Konanie sa začína doručením návrhu súdu. Žaloba okrem všeobecných náležitostí podania podľa § 57 Správneho súdneho poriadku musí obsahovať aj náležitosti ustanovené osobitne pre určitý druh konania uvedený v § 6 ods. 2 Správneho súdneho poriadku.
Postup mestskej časti pri vybavovaní podaní
Mestská časť každé podanie, ktoré miestny úrad prijme, zaeviduje a následne posúdi jeho obsah. Po posúdení obsahu podania rozhodne o ďalšom postupe pri jeho vybavovaní. V prípade, ak vybavenie predmetu podania patrí do pôsobnosti viacerých organizačných a riadiacich útvarov miestneho úradu, vybavujú ho príslušné útvary vo vzájomnej súčinnosti.
Ak ide o prenesený výkon štátnej správy, miestny úrad vyrubí žiadateľovi alebo navrhovateľovi správny poplatok, ak tak ustanovuje zákon č. 145/1995 Z.z. o správnych poplatkoch v znení neskorších predpisov.
Lehoty na vybavenie podaní:
- v jednoduchých veciach mestská časť rozhoduje bezodkladne
(§ 49 ods. 1 zákona č. 71/1967 Zb. o správnom konaní (správny poriadok) v znení neskorších predpisov)
- v ostatných prípadoch je lehota pre rozhodnutie 30 dní, vo zvlášť zložitých prípadoch rozhodne najneskôr do 60 dní
(§ 49 ods. 2 zákona č. 71/1967 Zb. o správnom konaní (správny poriadok) v znení neskorších predpisov)
- lehota na vybavenie sťažnosti je do 60 pracovných dní
(§ 13 ods. 1 zákona č. 9/2010 Z.z. o sťažnostiach v znení neskorších predpisov)
- lehota vybavenia petície je do 30 pracovných dní
(§ 5 ods. 5 zákona č. 85/1990 Zb. o petičnom práve v znení neskorších predpisov)
- lehota na vybavenie žiadosti o sprístupnenie informácií je do 8 pracovných dní; v závažných prípadoch je možné predĺžiť lehotu o ďalších 8, resp. 15 pracovných dní
(§ 17 ods. 1 a 2 zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov)
Prehľad právnych predpisov, ktorými sa riadi mestská časť a jej orgány pri svojej činnosti
Prehľad predpisov nižšej právnej sily, ktorými sa riadi mestská časť a jej orgány pri svojej činnosti:
Štatút hlavného mesta Slovenskej republiky Bratislavy v znení jeho dodatkov
Všeobecne záväzné nariadenia hlavného mesta Slovenskej republiky Bratislavy
Všeobecne záväzné nariadenia mestskej časti Bratislava-Staré Mesto
Organizačný poriadok Miestneho úradu mestskej časti Bratislava-Staré Mesto
Oznámenie: Do Zbierky zákonov SR možno nahliadať v úradných hodinách na Miestnom úrade mestskej časti Bratislava-Staré Mesto, Vajanského nábrežie 3, Bratislava – na oddelení právnom a správnych činností
Sadzobník správnych poplatkov:
Sadzobník úhrad nákladov za sprístupňovanie informácií:
http://www.staremesto.sk/data/MediaLibrary/29/29356/Rs7_2016_info.pdf